45. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Δ4/225 της 4/10 Μαρτ. 1983  (ΦΕΚ Β΄ 98) Κατάργηση Γραφείου Μέσης Γενικής Εκπαίδευσης Μειονοτικών Σχολείων. Έχοντας υπόψη: 1.Τις διατάξεις του άρθρ. 8 παρ. 1 του Νόμ. 1304/82, για την επιστημονική-παιδαγωγική καθοδήγηση και τη διοίκηση στη Γενική και τη Μέση Τεχνική - Επαγγελματική Εκπαίδευση και άλλες διατάξεις» (ΦΕΚ 144 τ.Α΄). 2.Την απόφαση του Υφυπουργού Εθν. Παιδείας και Θρησκευμάτων αριθ. Δ4/1322/10.12.82 με θέμα «Καθορισμός εδρών και περιοχών αρμοδιότητας των Γραφείων Μέσης Γεν. Εκπαίδευσης». 3.Το έγγραφο ΕΠ.270/1.2.83 της Δ/νσης Ξένων και Μειονοτικών Σχολείων με το οποίο εισηγείται την κατάργηση του αναφερομένου σ’ αυτό Γραφείου και διαβιβάζεται το έγγραφο αρ. Ε.Π. 6/31.1.83 του Συντονιστή Γραφείων Μειονοτικών Σχολείων Δυτ. Θράκης, που αφορά την κατάργηση του Γραφείου Μέσης Εκπ/σης Μειονοτικών Γυμνασίων Λυκείων Ροδόπης, με έδρα την Κομοτηνή. 4.Την απόφαση του Πρωθυπουργού και του Υπουργού Εθν. Παιδείας και Θρησκευμάταων αρ. 5421/7.7.82 για την ανάθεση αρμοδιοτήτων τους Υφυπουργούς Εθν. Παιδείας και Θρησκευμάτων (ΦΕΚ 474 τ.Β΄), αποφασίζουμε: Καταργούμε το Γραφείο Μέσης Εκπαίδευσης με περιοχή αρμοδιότητας τα Μειονοτικά Σχολεία και έδρα την Κομοτηνή και ορίζουμε εφεξής τα θέματα λειτουργίας των Μειονοτικών Σχολείων να χειρίζεται ο Συντονιστής του Γραφείου Μειονοτικών Σχολείων, Δυτ. Θράκης, με έδρα την Καβάλα, που ορίσθηκε με την απόφασή μας αριθ. ΕΠ 2340/29.12.82. 